CELEX: 32020D2059
Language: fi
Date: 2020-12-07 00:00:00
Title: Neuvoston päätös (EU) 2020/2059, annettu 7 päivänä joulukuuta 2020, Euroopan yhteisön ja Tyynenmeren valtioiden välisellä väliaikaisella kumppanuussopimuksella perustetussa kauppakomiteassa Euroopan unionin puolesta otettavasta kannasta käsitteen ”alkuperätuotteet” määrittelyä ja hallinnollisen yhteistyön menetelmiä koskevan pöytäkirjan II tiettyjen määräysten muuttamiseen

15.12.2020   
               
               
                  FI
               
               
                  Euroopan unionin virallinen lehti
               
               
                  L 424/21
               
            
         NEUVOSTON PÄÄTÖS (EU) 2020/2059,
         annettu 7 päivänä joulukuuta 2020,
         Euroopan yhteisön ja Tyynenmeren valtioiden välisellä väliaikaisella kumppanuussopimuksella perustetussa kauppakomiteassa Euroopan unionin puolesta otettavasta kannasta käsitteen ”alkuperätuotteet” määrittelyä ja hallinnollisen yhteistyön menetelmiä koskevan pöytäkirjan II tiettyjen määräysten muuttamiseen
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Euroopan yhteisön ja Tyynenmeren valtioiden välinen väliaikainen kumppanuussopimus (1), jäljempänä ’sopimus’, jossa vahvistetaan talouskumppanuussopimuksen puitteet, allekirjoitettiin 30 päivästä heinäkuuta 2009. Papua-Uuden-Guinean itsenäinen valtio on soveltanut sopimusta väliaikaisesti 20 päivästä joulukuuta 2009 ja Fidžin tasavalta 28 päivästä heinäkuuta 2014. Sopimusta ovat soveltaneet siihen liittymisestään alkaen väliaikaisesti myös Samoan itsenäinen valtio ja Salomonsaaret, jotka liittyivät sopimukseen 31 päivänä joulukuuta 2018 ja 17 päivänä toukokuuta 2020.
                  
               
                     (2)
                  
                  
                     Sopimuksen 68 artiklan sekä käsitteen ”alkuperätuotteet” määritelmää ja hallinnollisen yhteistyön menetelmiä koskevassa pöytäkirjassa II, jäljempänä ’pöytäkirja II’, olevan 41 artiklan nojalla talouskumppanuussopimuksella perustettu kauppakomitea, jäljempänä ’EU:n ja Tyynenmeren valtioiden kauppakomitea’, voi päättää muuttaa pöytäkirjan II määräyksiä.
                  
               
                     (3)
                  
                  
                     EU:n ja Tyynenmeren valtioiden kauppakomitean on määrä hyväksyä kahdeksannessa kokouksessaan päätös, jolla muutetaan pöytäkirjan II tiettyjä määräyksiä.
                  
               
                     (4)
                  
                  
                     On aiheellista vahvistaa EU:n ja Tyynenmeren valtioiden kauppakomiteassa unionin puolesta otettava kanta, koska suunniteltu päätös tulee olemaan unionia sitova.
                  
               
                     (5)
                  
                  
                     Pöytäkirjan II tiettyjä määräyksiä on muutettava alkuperäsääntöjä koskevan viimeisimmän kehityksen huomioon ottamiseksi, alkuperäsääntöjen joustavoittamiseksi ja yksinkertaistamiseksi, jotta talouden toimijoiden olisi helpompi käydä kauppaa, ja etuuskohtelun käyttöasteen optimoimiseksi.
                  
               
                     (6)
                  
                  
                     Joidenkin pöytäkirjan II liitteessä II mainittujen tuotteiden nimikkeitä ja tavaran kuvauksia on tarpeen muuttaa, jotta voidaan ottaa huomioon Maailman tullijärjestön (WCO) vuosien 2012 ja 2017 harmonoituun järjestelmään (HS) tekemät päivitykset ja jotta tuotteiden kuvaus ja HS-luokittelu pysyisivät yhdenmukaisina.
                  
               
                     (7)
                  
                  
                     Sopimus Kroatian tasavallan liittymisestä Euroopan unioniin allekirjoitettiin 9 päivänä joulukuuta 2011, ja se tuli voimaan 1 päivänä heinäkuuta 2013. Sopimusta sovelletaan alueisiin, joilla sovelletaan Euroopan unionin toiminnasta tehtyä sopimusta siinä määrätyin edellytyksin, sekä sopimuksen allekirjoittaneisiin Tyynenmeren valtioiden alueisiin; Pöytäkirjan II liite IV olisi sen vuoksi muutettava siten, että siihen sisällytetään kauppalaskuilmoituksen kroaatinkielinen toisinto.
                  
               
                     (8)
                  
                  
                     Pöytäkirjassa II olevassa liitteessä VIII luetellaan unionin merentakaiset maat ja alueet. Pöytäkirjassa II ’merentakaisilla mailla ja alueilla’ tarkoitetaan Euroopan yhteisön perustamissopimuksen neljännessä osassa tarkoitettuja maita ja alueita. Pöytäkirjassa II olevan liitteen VIII luetteloa olisi päivitettävä, jotta voitaisiin ottaa huomioon viimeaikaiset muutokset eräiden merentakaisten maiden ja alueiden asemassa.
                  
               
                     (9)
                  
                  
                     Samoan itsenäisen valtion ja Salomonsaarten liityttyä sopimukseen ne olisi poistettava pöytäkirjan II liitteessä X olevasta luettelosta ”muut AKT-valtiot”,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            EU:n ja Tyynenmeren valtioiden kauppakomitean kahdeksannessa kokouksessa unionin puolesta otettava kanta perustuu EU:n ja Tyynenmeren valtioiden kauppakomitean päätösluonnokseen (2).
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 7 päivänä joulukuuta 2020.
            
               
                  Neuvoston puolesta
               
               
                  Puheenjohtaja
               
               J. BORRELL FONTELLES
            
         
         
            (1)  EUVL L 272, 16.10.2009, s. 2.
         
            (2)  Ks. asiakirja ST 10899/20 osoitteessa http://register.consilium.europa.eu.